
1 straipsnis. 1 straipsnio pakeitimas
Pakeisti 1 straipsnį ir jį išdėstyti taip:
„1 straipsnis. Įstatymo paskirtis ir taikymas
1. Šis įstatymas nustato kibernetinio saugumo principus, kibernetinio saugumo politikos formavimo ir įgyvendinimo institucijas, šių institucijų įgaliojimus kibernetinio saugumo srityje, kibernetinio saugumo subjektų pareigas, taip pat tarpinstitucinį bendradarbiavimą, ryšių ir informacinių sistemų spragų paieškos ir pranešimo apie jas ir kibernetinius incidentus pagrindus, taip pat nacionalinę kibernetinio saugumo sertifikavimo instituciją ir jos įgaliojimus.
2. Šis įstatymas netaikomas patikimumo užtikrinimo paslaugų teikėjams, kuriems taikomi 2014 m. liepos 23 d. Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, (OL 2014 L 257, p. 73) 19 straipsnyje nustatyti reikalavimai.
3. Šio įstatymo nuostatos suderintos su Europos Sąjungos teisės aktais, nurodytais šio įstatymo priede.“

2 straipsnis. 2 straipsnio pakeitimas
1. Papildyti 2 straipsnį 121 dalimi:
„121. Ryšių ir informacinės sistemos spraga (toliau – spraga) – ryšių ir informacinės sistemos trūkumas, dėl kurio gali įvykti kibernetinis incidentas.“
2. Papildyti 2 straipsnį 171 dalimi:
„171. Sąvokos „Europos kibernetinio saugumo sertifikavimo schema“, „Europos kibernetinio saugumo sertifikatas“, „akreditavimas“ ir „atitikties vertinimo įstaiga“ šiame įstatyme suprantamos taip, kaip jos apibrėžtos Reglamente (ES) 2019/881.“
3. Pakeisti 2 straipsnio 19 dalį ir ją išdėstyti taip:
„19. Kitos šiame įstatyme vartojamos sąvokos suprantamos taip, kaip jos apibrėžtos Lietuvos Respublikos elektroninių ryšių įstatyme, Lietuvos Respublikos valstybės informacinių išteklių valdymo įstatyme, Lietuvos Respublikos informacinės visuomenės paslaugų įstatyme, Lietuvos Respublikos asmens duomenų teisinės apsaugos įstatyme, Lietuvos Respublikos žvalgybos įstatyme, Lietuvos Respublikos kriminalinės žvalgybos įstatyme, Lietuvos Respublikos nesąžiningos komercinės veiklos vartotojams draudimo įstatyme, Lietuvos Respublikos smulkiojo ir vidutinio verslo plėtros įstatyme ir 2012 m. spalio 25 d. Europos Parlamento ir Tarybos reglamente (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas Nr. 87/95/EEB ir Europos Parlamento ir Tarybos sprendimas Nr. 1673/2006/EB(OL 2012 L 316, p. 12).“

3 straipsnis. 6 straipsnio pakeitimas
1.	Pakeisti 6 straipsnio 9 punktą ir jį išdėstyti taip:
„9) tvirtina techninių kibernetinio saugumo priemonių sąrašą, kuriame nurodoma kibernetinio saugumo priemonių paskirtis ir tvarkomi duomenys (jei jie yra tvarkomi), techninių kibernetinio saugumo priemonių diegimo planą, nustato jų diegimo ir valdymo valstybės informaciniuose ištekliuose ir ypatingos svarbos informacinėje infrastruktūroje tvarką;“.
2. Papildyti 6 straipsnį 13 punktu:
„13) tvirtina nacionalinės spragų atskleidimo tvarkos aprašą.“

4 straipsnis. 8 straipsnio pakeitimas
Papildyti 8 straipsnio 2 dalį 161 punktu:
„161) analizuoja informaciją apie spragas, duoda nurodymus subjektams, valdantiems ir (ar) tvarkantiems valstybės informacinius išteklius, ypatingos svarbos informacinės infrastruktūros valdytojams, viešųjų ryšių tinklų ir (ar) viešųjų elektroninių ryšių paslaugų teikėjams ir elektroninės informacijos prieglobos paslaugų teikėjams dėl spragų patvirtinimo ir informavimo apie jas;“.

5 straipsnis. 9 straipsnio pakeitimas
Pakeisti 9 straipsnį ir jį išdėstyti taip:
[bookmark: _GoBack]„9 straipsnis. Valstybinės duomenų apsaugos inspekcijos įgaliojimai kibernetinio saugumo srityje 
Valstybinė duomenų apsaugos inspekcija įgyvendina kibernetinio saugumo politiką asmens duomenų apsaugos srityje ir atlieka 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) nustatytas priežiūros institucijos užduotis.“

6 straipsnis. 13 straipsnio pakeitimas
1. Pakeisti 13 straipsnio 1 dalį ir ją išdėstyti taip:
„1. Kibernetinio saugumo informacinio tinklo informacinis tinklas yra valstybės informacinė sistema, kurios paskirtis – informacinių technologijų priemonėmis tvarkyti duomenis, surinktus techninėmis kibernetinio saugumo priemonėmis, siekiant užkardyti ir valdyti kibernetinius incidentus, dalytis keistis informacija apie galimus ir įvykusius kibernetinius incidentus šio straipsnio 4 dalyje nustatytais atvejais, taip pat rekomendacijomis, nurodymais, techniniais sprendimais ir kitomis priemonėmis, užtikrinančiomis kibernetinį saugumą ir kibernetinio saugumo informacinio tinklo narių tarpusavio bendradarbiavimą kibernetinio saugumo srityje kita, su kibernetinio saugumo užtikrinimu susijusia, informacija.“
2. Papildyti 13 straipsnį 4 dalimi:
„4. Kibernetinio saugumo informacinio tinklo duomenys, susiję su kibernetiniais incidentais, yra konfidencialūs ir teikiami tik šiais atvejais:
1) Kibernetinio saugumo informacinio tinklo naudotojams tiek, kiek tai susiję su jų valdomomis ir (ar) tvarkomomis ryšių ir informacinėmis sistemomis;
2) Nacionaliniam kibernetinio saugumo centrui vykdant šio įstatymo 8 straipsnio 2 dalies 13 punkte nustatytą funkciją;
3) jeigu galimybė teikti šiuos duomenis yra nustatyta įstatymuose ar jų pagrindu priimtuose teisės aktuose.“

7 straipsnis. V skyriaus pavadinimo keitimas 
Pakeisti V skyriaus pavadinimą ir jį išdėstyti taip:
„V SKYRIUS
BAIGIAMOSIOS NUOSTATOS PRANEŠIMAI APIE SPRAGAS IR KIBERNETINIUS INCIDENTUS“

8 straipsnis. Įstatymo papildymas 17 straipsniu
Papildyti Įstatymą 17 straipsniu:
„17 straipsnis. Spragų paieška ir atskleidimas
1.	Spragų paieška ir atskleidimas laikomi teisėtais ir tokius veiksmus atlikusiam asmeniui neužtraukia teisinės atsakomybės tik tais atvejais, kai spragų paieška atliekama laikantis šio straipsnio 2 dalyje, nacionalinės spragų atskleidimo tvarkos apraše ir (ar) kibernetinio saugumo subjekto nustatytos spragų atskleidimo tvarkos apraše, taip pat šio straipsnio 5 dalyje numatytų apribojimų.
2. Spragų paieškos apribojimai:
1)	negali būti trikdomas ar keičiamas ryšių ir informacinės sistemos darbas, funkcionalumas, teikiamos paslaugos bei duomenų prieinamumas ar vientisumas;
2)	įsitikinus, kad spraga yra, nutraukiama spragos paieškos veikla, susijusi su rasta spraga;
3) asmuo, vykdęs spragų paiešką, ne vėliau kaip per 24 val. nuo paieškos pradžios (paiešką tęsiant ilgiau kaip 24 val. – kas 24 val.), turi parengti nacionalinės spragų atskleidimo tvarkos apraše ar kibernetinio saugumo subjekto nustatytos spragų atskleidimo tvarkos apraše nustatyto turinio informaciją apie spragų paieškos rezultatus ir ją pateikti Nacionaliniam kibernetinio saugumo centrui nacionalinės spragų atskleidimo tvarkos apraše nustatyta tvarka ir (arba) kibernetinio saugumo subjektui, kurio ryšių ir informacinėje sistemoje vykdyta paieška, šio kibernetinio saugumo subjekto nustatyta spragų atskleidimo tvarkos apraše nustatyta tvarka;
4)	nesiekiama be reikalo, daugiau, nei reikia patvirtinti spragai, stebėti, fiksuoti, perimti, įgyti, atskleisti, kopijuoti, keisti, naikinti kibernetinio saugumo subjekto valdomų ir (ar) tvarkomų duomenų;
5)	nespėjami slaptažodžiai, nenaudojami neteisėtu būdu gauti slaptažodžiai ir nėra manipuliuojama kibernetinio saugumo subjekto darbuotojais ar kitais asmenimis, turinčiais teisę naudotis viešai neskelbtina informacija, reikšminga spragų paieškai;
6) nesidalijama informacija apie rastą spragą, išskyrus šio straipsnio 2 dalies 3 punkte ir 5 dalyje nustatytais atvejais.
3.	Spragų atskleidimo Nacionaliniam kibernetinio saugumo centrui tvarka, Nacionaliniam kibernetinio saugumo centrui teikiamos informacijos apie spragas turinys, trumpesnių informacijos apie aptiktą spragą atskleidimo kitiems asmenims, nei nurodyta šio straipsnio 2 dalies 3 punkte, terminų nustatymo tvarka nustatomi nacionalinės spragų atkleidimo tvarkos apraše.
4.	Kibernetinio saugumo subjektas turi teisę nustatyti spragų jo valdomose ir (ar) tvarkomose ryšių ir informacinėse sistemose atskleidimo tvarką ir nustatyti kitus spragų paieškos apribojimus, nei numatyta šio straipsnio 2 dalyje, arba jų atsisakyti. Kibernetinio saugumo subjekto nustatytame spragų atskleidimo tvarkos apraše numatyti spragų paieškos apribojimai negali būti griežtesni, nei nurodyti šio straipsnio 2 dalyje. Kibernetinio saugumo subjekto nustatytame spragų atskleidimo tvarkos apraše negali būti nustatoma informacijos apie spragas pateikimo Nacionaliniam kibernetinio saugumo centrui tvarka ir numatomos šio straipsnio 5 dalyje nustatyto reguliavimo išimtys.
5.	Asmuo, nustatęs spragą, laikydamasis šio straipsnio 1 dalyje nurodytų reikalavimų, turi teisę informaciją apie aptiktą spragą, ne daugiau, nei buvo pateikta Nacionaliniam kibernetinio saugumo centrui ir (ar) kibernetinio saugumo subjektui, atskleisti kitiems asmenims, nei nurodyta šio straipsnio 2 dalies 3 punkte, ne anksčiau kaip po 90 kalendorinių dienų nuo informacijos apie spragą pateikimo. Nacionalinis kibernetinio saugumo centras, įvertinęs spragos sudėtingumą ir ištaisymo galimybes, nacionalinės spragų atskleidimo tvarkos apraše nustatyta tvarka turi teisę nustatyti trumpesnį informacijos apie aptiktą spragą atskleidimo kitiems asmenims, nei nurodyta šio straipsnio 2 dalies 3 punkte, terminą, tačiau ne trumpesnį nei 3 kalendorinės dienos.“

9 straipsnis. Įstatymo papildymas VI skyriumi
Papildyti Įstatymą VI skyriumi:

„VI SKYRIUS
NACIONALINĖS KIBERNETINIO SAUGUMO SERTIFIKAVIMO INSTITUCIJOS ĮGALIOJIMAI

18 straipsnis. Nacionalinė kibernetinio saugumo sertifikavimo institucija
1. 	Nacionalinis kibernetinio saugumo centras vykdo Reglamento (ES) 2019/881 nustatytas nacionalinės kibernetinio saugumo sertifikavimo institucijos funkcijas, turi nacionalinės kibernetinio saugumo sertifikavimo institucijos įgaliojimus.
2. Nacionalinis kibernetinio saugumo centras, vykdydamas nacionalinės kibernetinio saugumo sertifikavimo institucijos funkcijas:
1)	turi teisę neatlygintinai iš atitikties vertinimo įstaigų, Europos kibernetinio saugumo sertifikatų turėtojų, Europos Sąjungos atitikties pareiškimus išduodančių subjektų, valstybės ir savivaldybių institucijų ir įstaigų gauti visą reikalingą informaciją, dokumentų kopijas ir nuorašus, duomenų kopijas, taip pat susipažinti su visais duomenimis ir dokumentais;
2)	nustato įgaliojimų atitikties vertinimo įstaigoms pagal Reglamento (ES) 2019/881 60 straipsnio 3 dalį (toliau – papildomi įgaliojimai) suteikimo, apribojimo ir sustabdymo, papildomų įgaliojimų apribojimo ir sustabdymo panaikinimo, papildomų įgaliojimų atšaukimo tvarką, teikia papildomus įgaliojimus, juos apriboja, sustabdo arba atšaukia šio įstatymo 19 straipsnio nustatytais atvejais;
3)	Lietuvos Respublikos viešojo administravimo įstatymo nustatyta tvarka nagrinėja Reglamento (ES) 2019/881 58 straipsnio 7 dalies f punkte nurodytus skundus;
4) Reglamento (ES) 2019/881, šio įstatymo 19 straipsnio ir Nacionalinio kibernetinio saugumo centro nustatyta tvarka atlieka tyrimus, kaip laikomasi Reglamento (ES) 2019/881 III antraštinės dalies ar Europos kibernetinio saugumo sertifikavimo schemų nuostatų;
5)	vykdydamas šio straipsnio 2 dalies 4 punkte nurodytus tyrimus, įgalioja pavaldžius asmenis, kurie turi teisę įeiti į atitikties vertinimo įstaigų ir Europos kibernetinio saugumo sertifikatų turėtojų patalpas (tarp jų ir nuomojamas ar naudojamas kitais pagrindais) ir ne ilgiau kaip 30 dienų paimti dokumentų kopijas ir nuorašus, duomenų kopijas bei kitus daiktus, reikalingus atliekant tyrimus. Įeiti į juridinio asmens patalpas (tarp jų ir nuomojamas ar naudojamas kitais pagrindais) galima tik juridinio asmens darbo laiku, pateikus tarnybinį pažymėjimą. Įeiti į fiziniam asmeniui priklausančias patalpas (tarp jų ir nuomojamas ar naudojamas kitais pagrindais) galima tik pateikus teismo nutartį dėl leidimo įeiti į fiziniam asmeniui priklausančias patalpas;
6)	vykdydamas šio straipsnio 2 dalies 4 punkte nurodytus tyrimus, turi teisę gauti žodinius ir rašytinius paaiškinimus iš tikrinamų juridinių ir fizinių asmenų ir reikalauti, kad jie atvyktų į nacionalinės kibernetinio saugumo sertifikavimo institucijos patalpas duoti paaiškinimų;
7)	atlieka kitas Lietuvos Respublikos teisės aktuose nustatytas funkcijas kibernetinio saugumo sertifikavimo srityje.
3. Nacionalinio kibernetinio saugumo centro prašymai dėl teismo leidimo įeiti į fiziniam asmeniui priklausančias patalpas (tarp jų ir nuomojamas ar naudojamas kitais pagrindais) nagrinėjami Lietuvos Respublikos civilinio proceso kodekso XXXIX skyriuje nustatyta tvarka.

19 straipsnis. Papildomų įgaliojimų atitikties vertinimo įstaigoms teikimas, apribojimas ir sustabdymas, papildomų įgaliojimų apribojimo ir sustabdymo panaikinimas, papildomų įgaliojimų atšaukimas
1. Papildomi įgaliojimai suteikiami, apribojami ir sustabdomi, papildomų įgaliojimų apribojimas ir sustabdymas panaikinamas, papildomi įgaliojimai atšaukiami šiame straipsnyje ir 18 straipsnio 2 dalies 2 punkte nurodyto teisės akto nustatyta tvarka.
2. [bookmark: _Hlk64881173]Papildomi įgaliojimai suteikiami atitikties vertinimo įstaigoms užduotims atlikti pagal Europos kibernetinio saugumo sertifikavimo schemas, kai tenkinamos visos šios sąlygos:
1) atitikties vertinimo įstaiga atitinka Reglamento (ES) 2019/881 priede nustatytus reikalavimus ir turi tai patvirtinantį galiojantį akreditavimo pažymėjimą;
2) atitikties vertinimo įstaiga atitinka Europos kibernetinio saugumo sertifikavimo schemoje nustatytus specialiuosius ar papildomus reikalavimus.
3. Sprendimas dėl papildomų įgaliojimų suteikimo priimamas per 30 kalendorinių dienų nuo visų tinkamai užpildytų dokumentų, įrodančių atitikties vertinimo įstaigų atitiktį šio straipsnio 2 dalyje nurodytoms sąlygoms, gavimo. 
4. Papildomus įgaliojimus suteikti atsisakoma, jeigu Nacionalinis kibernetinio saugumo centras nustato, kad atitikties vertinimo įstaiga neatitinka šio straipsnio 2 dalyje nurodytų sąlygų.
5. Papildomi įgaliojimai apribojami Nacionalinio kibernetinio saugumo centro sprendimu, kuriame nurodomas papildomų įgaliojimų apribojimo pagrindas, taikomi apribojimai ir, jeigu papildomi įgaliojimai apribojami šios dalies 2 punkte nustatytu pagrindu, terminas, kuris negali būti ilgesnis kaip 6 mėnesiai ir per kurį atitikties įvertinimo įstaiga turi pašalinti pažeidimus, dėl kurių apribojami papildomi įgaliojimai, esant bent vienai iš šių sąlygų:
1) pasikeitė Europos kibernetinio saugumo sertifikavimo schemos specialieji ar papildomi reikalavimai;
2) Nacionalinis kibernetinio saugumo centras, atlikdamas tyrimą, nustato, kad atitikties vertinimo įstaiga nesilaiko Reglamento (ES) 2019/881 reikalavimų arba pažeidė Europos kibernetinio saugumo sertifikavimo schemos, dėl kurios buvo suteikti papildomi įgaliojimai, reikalavimus;
3) Lietuvos Respublikos atitikties vertinimo įstatymo nustatyta tvarka pakeistas akreditavimo pažymėjimas.
6. Priėmus sprendimą apriboti papildomus įgaliojimus, atitikties vertinimo įstaigai draudžiama vykdyti sprendime nurodytas užduotis pagal Europos kibernetinio saugumo sertifikavimo schemą, dėl kurios buvo išduoti papildomi įgaliojimai. 
7. Papildomų įgaliojimų apribojimas panaikinamas, kai atitikties vertinimo įstaiga ne vėliau kaip per 7 mėnesius nuo sprendimo apriboti įgaliojimus priėmimo dienos pateikia prašymą, o Nacionalinis kibernetinio saugumo centras atlieka tyrimą šio įstatymo 20 straipsnio nustatyta tvarka ir nustato, kad:
1) atitikties vertinimo įstaiga atitinka Europos kibernetinio saugumo sertifikavimo schemos reikalavimus, jei papildomi įgaliojimai buvo apriboti šio straipsnio 5 dalies 1 punkte nustatytu pagrindu;
2) atitikties vertinimo įstaiga per Nacionalinio kibernetinio saugumo centro nustatytą terminą pašalino pažeidimus, dėl kurių papildomi įgaliojimai buvo apriboti;
3) Atitikties vertinimo įstatymo nustatyta tvarka keičiant akreditavimo pažymėjimą nėra susiaurinta akreditavimo sritis, dėl kurios buvo išduoti papildomi įgaliojimai, jei papildomi įgaliojimai buvo apriboti šio straipsnio 5 dalies 3 punkte nustatytu pagrindu.
8. Papildomi įgaliojimai sustabdomi Nacionalinio kibernetinio saugumo centro sprendimu, kuriame nurodomas papildomų įgaliojimų sustabdymo pagrindas ir, jeigu papildomi įgaliojimai sustabdomi šios dalies 2 punkte nustatytu pagrindu, terminas, kuris negali būti ilgesnis kaip 6 mėnesiai ir per kurį atitikties įvertinimo įstaiga turi pašalinti pažeidimus, dėl kurių sustabdomi papildomi įgaliojimai, esant bent vienai iš šių sąlygų:
1) atitikties vertinimo įstaiga pateikė prašymą Nacionaliniam kibernetinio saugumo centrui sustabdyti jai suteiktus papildomus įgaliojimus prašyme nurodytam terminui, kuris negali būti ilgesnis nei 6 mėnesiai;
2) Nacionalinis kibernetinio saugumo centras, atlikdamas tyrimą, nustato, kad atitikties vertinimo įstaiga, kurios papildomi įgaliojimai buvo apriboti šio straipsnio 5 dalies 2 punkte nustatytu pagrindu, per Nacionalinio kibernetinio saugumo centro nustatytą terminą nepašalino pažeidimų, dėl kurių papildomi įgaliojimai buvo apriboti;
3) Atitikties vertinimo įstatymo nustatyta tvarka sustabdomas akreditavimo pažymėjimo galiojimas. 
9. Papildomų įgaliojimų sustabdymas panaikinamas, kai atitikties vertinimo įstaiga ne vėliau kaip per 7 mėnesius nuo sprendimo sustabdyti įgaliojimus priėmimo dienos pateikia prašymą, o Nacionalinis kibernetinio saugumo centras atlieka tyrimą šio įstatymo 20 straipsnio nustatyta tvarka ir nustato, kad:
1) atitikties vertinimo įstaiga atitinka Europos kibernetinio saugumo sertifikavimo schemos reikalavimus, jei suteikti įgaliojimai buvo sustabdyti šio straipsnio 8 dalies 1 punkte nustatytu pagrindu;
2) atitikties vertinimo įstaiga per Nacionalinio kibernetinio saugumo centro nustatytą terminą pašalino pažeidimus, dėl kurių papildomi įgaliojimai buvo sustabdyti;
3) Atitikties vertinimo įstatymo nustatyta tvarka panaikintas akreditavimo pažymėjimo galiojimo sustabdymas, jei papildomi įgaliojimai buvo sustabdyti šio straipsnio 8 dalies 3 punkte nustatytu pagrindu.
10. Papildomi įgaliojimai atšaukiami Nacionalinio kibernetinio saugumo centro sprendimu, esant bent vienai iš šių sąlygų:
1) atitikties vertinimo įstaiga pateikė prašymą Nacionaliniam kibernetinio saugumo centrui atšaukti jai suteiktus papildomus įgaliojimus; 
2) atitikties vertinimo įstaiga nepateikė prašymo dėl papildomų įgaliojimų apribojimo ar sustabdymo panaikinimo per šio straipsnio 7 ir 9 dalyse nurodytus terminus; 
3) atitikties vertinimo įstaiga per Nacionalinio kibernetinio saugumo centro nustatytą terminą nepašalino pažeidimų, dėl kurių papildomi įgaliojimai buvo sustabdyti;
4) atitikties vertinimo įstaiga, kurios papildomi įgaliojimai apriboti ar sustabdyti, toliau atlieka užduotis pagal Europos kibernetinio saugumo sertifikavimo schemą, dėl kurios papildomi įgaliojimai buvo apriboti ar sustabdyti;
5) Atitikties vertinimo įstatymo nustatyta tvarka panaikintas akreditavimo pažymėjimo galiojimas arba yra susiaurinta akreditavimo sritis, dėl kurios buvo išduoti papildomi įgaliojimai.

20  straipsnis. Tyrimo atlikimo tvarka
1.	Nacionalinis kibernetinio saugumo centras turi teisę pradėti tyrimą bet kokiu klausimu, susijusiu su Reglamento (ES) 2019/881 III antraštinės dalies ar Europos kibernetinio saugumo sertifikavimo schemų nuostatų galimu pažeidimu ar laikymosi stebėsena.
2.	Pagrindas pradėti tyrimą gali būti skundai, teikiami pagal Reglamento (ES) 2019/881 58 straipsnio 7 dalies f punktą, atitikties vertinimo įstaigų prašymai, teikiami pagal šio įstatymo 19 straipsnį, ir kiti šaltiniai. Nacionalinis kibernetinio saugumo centras turi teisę pradėti tyrimą ir savo iniciatyva.
3.	Tyrimas turi būti atliktas per kuo trumpesnį laiką, bet ne vėliau kaip per 4 mėnesius nuo šio straipsnio 2 dalyje nurodyto skundo ar prašymo gavimo dienos arba sprendimo atlikti tyrimą kitų šaltinių, nurodytų šio straipsnio 2 dalyje, pagrindu priėmimo dienos.
4.	Atsižvelgiant į tyrimo sudėtingumą, tyrimo mastą, atitikties vertinimo įstaigų, Europos kibernetinio saugumo sertifikatų turėtojų ir Europos Sąjungos atitikties pareiškimų išdavėjų veiklos pobūdį bei vengimą vykdyti Nacionalinio kibernetinio saugumo centro reikalavimus, tyrimo metu paaiškėjusias naujas aplinkybes arba kitas objektyvias priežastis, šio straipsnio 3 dalyje nustatytas terminas Nacionalinio kibernetinio saugumo centro sprendimu gali būti pratęstas, bet ne ilgiau kaip 2 mėnesiams. Bendras tyrimo atlikimo terminas negali būti ilgesnis negu 6 mėnesiai nuo šio straipsnio 2 dalyje nurodyto skundo ar prašymo gavimo dienos arba sprendimo atlikti tyrimą kitų šaltinių, nurodytų šio straipsnio 2 dalyje, pagrindu priėmimo dienos. Apie tyrimo termino pratęsimą ir priežastis, dėl kurių šis terminas pratęstas, Nacionalinis kibernetinio saugumo centras privalo nedelsdamas, bet ne vėliau kaip iki šio straipsnio 3 dalyje nurodyto termino pabaigos pranešti atitikties vertinimo įstaigai, Europos kibernetinio saugumo sertifikatų turėtojui ar Europos Sąjungos atitikties pareiškimų išdavėjui.
5.	Nacionalinis kibernetinio saugumo centras, baigęs tyrimą, priima bent vieną iš šių sprendimų:
1)	konstatuoti, kad pažeidimų nenustatyta;
2) pateikti atitikties vertinimo įstaigai, Europos kibernetinio saugumo sertifikatų turėtojui ar Europos Sąjungos atitikties pareiškimų išdavėjui nurodymus ir rekomendacijas, jei nustatomi netinkami veiklos būdai ar praktikos;
3)	pradėti administracinio nusižengimo teiseną;
4) pripažinti Europos Sąjungos atitikties pareiškimą, išduotą pagal Reglamento (ES) 2019/881 53 straipsnio 2 dalį, negaliojančiu, jeigu tyrimo metu nustatoma, kad nesilaikoma Reglamento (ES) 2019/881 arba Europos kibernetinio saugumo sertifikavimo schemos reikalavimų;
5) panaikinti savo paties arba pagal Reglamento (ES) 2019/881 56 straipsnio 6 dalį atitikties vertinimo įstaigos išduoto Europos kibernetinio saugumo sertifikato galiojimą, jeigu atlikus tyrimą nustatoma, kad Europos kibernetinio saugumo sertifikatas neatitinka Reglamento (ES) 2019/881 arba Europos kibernetinio saugumo sertifikavimo schemos reikalavimų;
6) apriboti, sustabdyti, atšaukti atitikties vertinimo įstaigų papildomus įgaliojimus arba panaikinti papildomų įgaliojimų apribojimą ar sustabdymą šio įstatymo 19 straipsnio nustatytais atvejais.
6.	Šio straipsnio 5 dalies 2 punkte numatyti nurodymai ir rekomendacijos pateikiami per 20 darbo dienų nuo sprendimo priėmimo dienos.
7.	Nacionalinio kibernetinio saugumo centro sprendimai, išskyrus sprendimą, nurodytą šio straipsnio 5 dalies 3 punkte, gali būti skundžiami teismui Lietuvos Respublikos administracinių bylų teisenos įstatymo nustatyta tvarka.“

10 straipsnis. Įstatymo priedo pakeitimas
Pakeisti Įstatymo priedą ir jį išdėstyti taip:

„Lietuvos Respublikos 
kibernetinio saugumo įstatymo
priedas

ĮGYVENDINAMI EUROPOS SĄJUNGOS TEISĖS AKTAI

1. 2018 m. gruodžio 11 d. Europos Parlamento ir Tarybos direktyva (ES) 2018/1972, kuria nustatomas Europos elektroninių ryšių kodeksas (nauja redakcija). 2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) (OL 2004 m. specialusis leidimas, 13 skyrius, 29 tomas, p. 349) su paskutiniais pakeitimais, padarytais 2009 m. lapkričio 25 d. Europos Parlamento ir Tarybos direktyva 2009/140/EB (OL 2009 L 337, p. 37).
12. 2016 m. liepos 6 d. Europos Parlamento ir Tarybos direktyva (ES) 2016/1148 dėl priemonių aukštam bendram tinklų ir informacinių sistemų saugumo lygiui visoje Sąjungoje užtikrinti(OL 2016 L 194, p. 1).
2. 2018 m. gruodžio 11 d. Europos Parlamento ir Tarybos direktyva (ES) 2018/1972, kuria nustatomas Europos elektroninių ryšių kodeksas (nauja redakcija). 
3. 2019 m. balandžio 17 d. Europos Parlamento ir Tarybos reglamentas (ES) 2019/881 dėl ENISA (Europos Sąjungos kibernetinio saugumo agentūros) ir informacinių ir ryšių technologijų kibernetinio saugumo sertifikavimo, kuriuo panaikinamas Reglamentas (ES) Nr. 526/2013.“

11 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2021 m. birželio 28 d.
2. Lietuvos Respublikos krašto apsaugos ministras ir Nacionalinis kibernetinio saugumo centras prie Krašto apsaugos ministerijos iki 2021 m. birželio 27 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.


Respublikos Prezidentas		
